Kalkulacije po internim dokumentima – Wings Software\nKalkulacije po internim dokumentima\nZa svaki interni dokument se može uraditi kalkulacija. Standardni primer je prenos robe iz veleprodajnog magacina u prodavnicu. Pri tome je postupak sledeći: prvo se napravi interni prenos iz VP u MP pri čemu se na nalogu nalaze prosečne nabavne cene. U kalkulaciji se u koloni IZL.CENA nalaze veleprodajne cene, tj. cene po kojima se razdužuje magacin VP. U koloni PROD.CENA nalaze se cene po kojima se zadužuje magacin MP – maloprodajne cene. RAZLIKA je razlika u ceni, a JED.TROŠKOVI i POREZ imaju uobičajena značenja. Pri prvom aktiviranju kalkulacije kalkulacija se popunjava podacima iz magacina VP i MP: kolone za cene i poreze su automatski popunjene. Evo spiska raspoloživih komandi:\nF2 – Upis kalkulacije. Kalkulacija se trajno memoriše, a podaci o cenama i porezu se upisuju u odgovarajuće zalihe. Opcija UPIS CENA se koristi za kontrolisanje upisa cena u cenovnik. Ukoliko se ova opcija uključi, sve MP cene i porezi se upisuju u tabelu zaliha MP magacina. Opcija NIVELACIJA se koristi kad se prilikom prenosa automatski menja i cena zaliha. Tada se automatski formira nivelacija koja zatečene zalihe podiže na nove cene.\nF3 – Brisanje kalkulacije. Ukoliko treba napraviti neku izmenu na postojećoj kalkulaciji, dovoljno je upisati novu vrednost u odgovarajuće polje i komandom F2 ponovo upisati kalkulaciju. Međutim, izmena osnovnog dokumenta (na primer, izmena količina) je nemoguća kada je urađena kalkulacija. Zato se za takve operacije privremeno briše kalkulacija. Pri tome će sve cene, porezi i slično ostati sačuvani.\nNAPOMENA: Ukoliko na ovaj način dodate neku stavku na postojeću nivelaciju, ona neće imati automatski dodeljenu cenu i porez, pa ih treba ručno upisati ili učitati pomoću komande F7.\nF4 – Raspodela zavisnih troškova.\nCtrl-F4 – Učitavanje tekućih poreza iz artikala. Kursor mora biti na koloni POREZ.\nF6 – Korekcija cena. Ova komanda zavisi od kolone nad kojom je aktivirana. Za svaku kolonu se nude odgovarajuće opcije:\nIZLAZNA CENA – procentualno menja izlaznu cenu\nRAZLIKA – menja razliku procentualno u odnosu na izlaznu cenu\nPROD.CENA – menja procentualno prodajnu cenu; procentualno menja razliku u odnosu na prodajnu cenu; upis nabavne cene + PDV\nNAB.CENA – procentualno menja razliku u odnosu na nabavnu cenu.\nSVA POLJA – Direktna izmena cena u cenovniku.\nF7 – Kopiranje cena. Ova opcija automatski popunjava kalkulaciju. Opcija „Cene iz naloga“ učitava automatski cene iz osnovnog naloga a ostale dve opcije učitavaju cene iz magacina. Poslednja opcija se koristi kod povraćaja.\nCtrl-F7 – Učitavanje cena iz nekog eksternog cenovnika. Operacija se može primenjivati na izlaznoj i prodajnoj ceni.\nF8 – Formiranje prodajnih cena u odnosu na referentne cene.\nF9 – Brzi pregled ulaza za izabrani artikal.\nShift-F9 – Zaokruženje prodajnih cena na zadati broj decimala.


Zabrana nocnog ribolova - Strana 15 - Varaličar.com\nDanas je Uto Maj 26, 2020 2:00 am\n[ 143 postova ] Idi na stranicu\tPrethodni 1 Elipsa 11 12 13 14 15\nMožda nije procenat baš toliki ali generalno si u pravu. Uglavnom svi kojima je bitno da upecaju što više i ne vrate ništa, prešli su na kedera.\nPostPoslato: Pet Mar 17, 2017 10:11 pm\nPridružio se: Sre Nov 19, 2014 11:42 pm\nMislim da je ovde vise problem oko satnica ( nocni rad ) i finansija koje su potrebne za plate cuvara uvodjenjem joj jedne smene! Na mali broj cuvara koliko ih je trenutno u Srbiji i malim finansijama kojima raspolazu drustva uvodjenjem jos jedne smene tesko da moze da se pokrije teren! I verovatno idu linijom manjeg otpora: Daj da to ukinemo kad ne mozemo da iskontrolisemo.\nPostPoslato: Pet Mar 17, 2017 10:51 pm\njeste tako ali u austriji koja je u odnosu na nas ekonomska velesila a i dalje im se ne isplati da placaju trecu, nocnu smenu. stvar je u tome da je taj pravilnik prepisan bez konsultacija sa bilo kim iz struke a kamoli krajnjim korisnicima tj. ribolovcima. sa druge strane u sistemimima od kojih je prepisano nikom ne pada na pamet da krade ribu, vodi se racuana o ekologiji, ribljem fondu itd. i mozete npr smudja dobiti i preko dana i to na urbanim terenima sto je u recimo u beogradu sa vrlo retkim izuzetkom u nekim zimskim danima veoma tesko nazalost. dakle do god postoji ribokradja, nocna, zabrana je apsurdna posto su jedini preostali uzbunjivaci rekreativni ribolovci. uostalom korisniku je dato za pravo da sam odluci o tome da li zeli ili ne ukidati nocni ribolov a naravno da je lakse za buzet bez jedne smene. kada bi sve malo bolje funkcionisalo vide ljudi bi kupovalo dozvolu i eto para za tecu smenu.


Pazite se! Amerika oslobadja svoju osiromasenu mastu\n11. januar 2001.\n'Verovatno postoji i film u kome se upozoravaju vojnici da obrisu ruke ako dodirnu osiromaseni uranijum'\nPise: Mark Steel\nTrik kad je u pitanju propaganda je da se ucini da izgleda neutralno i naucno. U skoli su nam jednom prikazali film o nukelarnoj sili u kome je cvrkutavi pripovedac ispricao da je radijacija "svuda oko nas - u vazduhu, na televiziji. Svuda". Ne mogu tacno da se setim, ali mislim da je usledio glas jedne starice koja je rekla: "Ali ja sam cula da to moze da bude opasno", a pripovedac je odgovorio "ha ha, znate, cak je i bomba bacena na Hirosimu sadrzala manje radijacije od prosecne konzerve laka za cipele".\nTako propaganda moze biti jedna od onih stvari, kao korupcija policije, za koju se cesto pretpostavlja da je bila uzasna pre 20 godina, ali koja se vise ne desava. Tako da mozemo da masemo glavama na to kako su crnci prikazivani u Holivudu, kad im je bilo dozvoljeno samo da budu posluga koja izgovara recenice kao "Oh opet vi, gospodjice Sofi, nudite nam slobodu i jednakost i sve to. Pa, mi, prost, ali veseo crnacki narod nemamo vreme da idemo da glasamo i da se vozimo trolejbusom, suvise smo zauzeti sa kuvanje i sviranje u trubu".\nAli danasnji Holivud je isto toliko ideoloski, dok se Amerika pretvara da je uvek bila fanaticna po pitanju ljudskih prava. Tako u filmu Patriota, cija se radnja desava u vreme americkog rata za nezavisnost, i cak u Spilbergovom filmu Amistad, bela Amerika je liberalna i divna i uzasnuta da moze biti diskriminacije. Sto vas tera da se pitate ko je organizovao svo to ropstvo. Mora da je postojao jedan neprosvetljeni vlasnik plantaze, pre nego sto ga je FBI uhapsio i upisao na kurs o rasnoj svesti.\nMi se mozemo smejati maniji hladnog rata o Zelenim beretkama ili Rokiju kako premlacuje Rusa. Ali Holivud je upravo pustio u opticaj novi film koji se zove Trinaest dana, o kubanskoj raketnoj krizi iz 1962. godine, kojeg su kriticari opisali kao "145 minuta Kenedijevskog obozavanja heroja" i "uzasno netacnim". Jedan od razloga je da se u njemu Fidel Kastro uopste ne spominje.\nOvo je novi udar Holivudske propagande. Opozicija vise nije zla i kukavicka, ona ne postoji uopste. U rimejku filma Veliki beg, glumac koji igra ulogu koju je igrao Stiv Mek Kvin u originalu ce najaviti svoj plan za tunel, a drugi ce reci: "Pa, posto vidimo da nema Nemaca, mogli bismo prosto da izadjemo kroz vrata".\nSto je steta, jer bi film o pravom ponasanju Amerike tokom ove krize bio fina zabava. Njihov stav bi se mogao rezimirati dokumentom CIE koji je navodio "Ce Gevara je prilicno intelektualni tip za jednog Latinoamerikanca". Za razliku od Amerikanaca, naravno, koji su svi geniji kao Ronald Regan i Dzordz V. Bus i koji nikad ne bi verovali ni u sta sto nije intelektualno kao sto je kreacionizam, ili astrologija ili rvanje.\nSef kubanske drzavne bezbednosti dokumentovao je 612 zavera Amerikanaca protiv Kastra, ukljucujuci tu i skoljke koje eksplodiraju, puder koji ce da ucini da mu otpadne brada i davanje poklona u vidu otrovanog ronilackog odela. Sto vas tera da se pitate da li americkom spoljnom politikom rukovodi kojot Koja pod utiskom da je Kastro ptica trkacica (iz onog crtanog filma).\nSve ovo, ukljucujuci i farsicnu invaziju na Zaliv svinja, odigralo se uz Kenedijev blagoslov. Tada, tokom tih "13 dana" krize, britanski ambasador, Dejvid Ormsbi Gor, otisao je na veceru kod Kenedijevih i kasnije pricao: "Dzeki je smatrala da je predsedniku potrebno opusteno vece, tako da je razgovor o Kubi i raketama bio tabu tema".\nTako da dok se svet teturao na ivici anihilacije, on nije mogao da razgovara o tome jer je njegova zena rekla: "Sve sto cujem od tebe je Kuba Kuba Kuba cele ove nedelje. E pa, neces nam pokvariti veceru sa tvojim glupim raketama. Muskarci, stvarno".\nI dok je Amerika poludela zbog ruskih raketa usmerenih ka americkim gradovima, ona je imala rakete u Italiji i Turskoj usmerene ka ruskim gradovima. Iako su ove samo mogle proizvesti prekid odnosa koji, kao sto znamo iz informativnih filmova nije nista stetniji od mladog luka. Ali nista od toga nece biti prikazano u ovom novom filmu. Umesto toga verovatno cemo videti kako Hruscov pomaze Kenediju da trazi rakete, koje je na Kubu poslao neki poslovni magnat u podzemnu pecinu Sadama Huseina, kojeg herojski hvata Martin Luter King.\nSada, navodno, zivimo u novom svetu, bez zlih carstava, koji zahteva novu propagandu posle hladnog rata. Mi sada treba da verujemo u pravila Zapada po prijateljskoj liniji.\nSve do sada ovo je bio americki i britanski nacin resavanja briga oko osiromasenog uranijuma. Mi nikada ne bismo bacili nista sto je opasno na mesta koja pokusavamo da zastitimo. Verovatno postoji i film obuke koji upozorava vojnike da, ako im malo osiromasenog uranijuma dospe na ruke, treba da ih dobro obrisu krpom pre nego sto uzmu da spreme povrce za rucak. Mozda prikazuju i film o Dzordzu Robertsonu koji dokazuje koliko je bezbedan dajuci sendvic sa osiromasenim uranijumom svojoj cerki.\nAli bas kao i pre, svi su oni znali sve vreme da blefiraju. Na primer, ja ne pretpostavljam da je Toni Bler, kad je osetio da mu nestro pada na ledja pomislio: "Nadam se da je to samo osiromaseni uranijum, a ne prokleti paradajz, jer te stvari je uzasno tesko oprati".


Obuzdajte detetovu agresivnost -\nPsiholozi su utvrdili da je agresivnost sastavni deo svih nas, odnosno svi mi u sebi imamo agresivnu crtu. Pojavljuje se veoma rano u razvoju, pa se već sa godinu dana mogu uočiti prvi znaci agresivnosti. Takođe se i različito manifestuje u zavisnosti od razvoja, ali i neposrednih događaja. Tako da dete, ali i kasnije mlada i odrasla osoba pokazuju fizičku, to jest aktivnu agresivnost prema drugima, ali i prema sebi.\nNi pasivna agresivnost nije retka. Agresivnost može da se očitava kroz probleme sa roditeljima, nastavnicima, ne podnošenje autoriteta, zatim kroz odevanje i korišćenje opasnih supstanici poput droge i alkohola. Naravno, ne mora svako ko je agresivan da koristi drogu i alkohol, mogu postojati i drugi znaci.\nAgresivno dete loše podnosi kritike i teško sklapa prijateljstva. U redu je naljutiti se po nekad, pa čak i osećati se iznervirano, ali ako vaše dete konstantno pokazuje agresivnost kada mu nije sve po volji onda je to već alarmantna situacija koju morate saseći u korenu.\nDa bi ste to postigli morate i da razumete razlog zbog čega se dete tako ponaša.\nDete može da se oseća usamljeno, uplašeno, zapostavljeno, ali i previše stegnuto nevidjivim lancima ( brigom drugih). Sa takvim stvarima dete često ne ume da se izbori i agresivnost je po njemu jedini način da reši svoje probleme i da pokaže da se ne oseća dobro u svojoj koži.\nUkoliko detetu ne postavite određene granice, šta sme, a šta ne sme dete nenaviknuto na bilo kakve zabrane postaje agresivno. Ovo se najčešće odlikuje u školi ili na mestima gde postoji postoje pravila koja se moraju poštovati.\nNije retkost da dete upravo zahvaljujući agresivnošću traži znake pažnje ili da im se nešto ispuni. Na ovako pogrešan način dete traži vašu pažnju, da non stop budete predodređeni samo njemu.\nRazmaženost kod deteta takođe može izazvati agresivnost. Svaki roditelj najviše voli svoje dete i ono je njemu najbolje. Međutim preterano štitenje deteta može dovesti do toga da kasnije kod njega izostane snalažljivost i da postane agresivno kada nije nešto onako kako je naviklo.\nSrećom uz dosta rada, truda i strpljenja detetova agresivnost može prestati i kanalisati se u nešto pozitivno. Na primer, agresivno dete je obično hiper aktivno, pa može biti veoma uspešno u treniranju nekog sporta. Ali veoma je bitno da vi sami promenite odnos prema detetu ako želite da suzbijete njegovu agresivnost.\nNe kažnjavajte svoje dete fizički. Ako dete kažnjavate fizički nemojte očekivati da ćese ono drugačije ponašati. Pričajte sa njim, objasnite mu rečima zbog čega nije dobro ako uradi nešto loše. Možete mu pokazati i na nekom primeru ili, ispričajte mu iznišljenu bajku o nekome ko je to isto uradio i kako je loše prošao. Kazne su dobra metoda vaspitanja, ali nikako ako su to fizičke kazne. Umesto njih zabranite detetu upotrebu mobilnoh telefona, interneta, gledanje televizora ili mu uskratite omiljeni slatkiš.\nNaravno isto tako kada se dete dobro ponaša pohvalite ga i nagradite. Samo pazite da to ne budu velike nagrade i ne stavljajte detetu do znanja da ga nagrađujete.\nDeca su opasna i to vrlo lako mogu iskoristiti, a vi ne želite da se dobro ponaša samo zbog nagrade, već da to bude njegova normalnost.\nPodstičite vaše dete da razgovara sa vama. Neka vam govori o tome šta ga je naljutilo i zbog čega. Znate i sami da kada nešto trpite u sebi to kad tad pukne, dok kada razgovarate sa nekim bude vam lakše. Takođe pomozite vašem detetu da bude fizički što je više moguće aktivno. Deca koja više vremena provode napolju baveći se nekim sportom nisu agresivna. To može biti trčanje po travi, vožnja bicikle, igranje lopte, penajnje po penjalicama…\nObjasnite detetu zbog čega nešto ne sme i zbog čega su tu određena pravila. Podstičite ga da se igra sa drugom decom, da deli sa njima svoje igračke i užinu. Svako dete voli da bude sa svojim vršnjacima pa mu i recite koliko je važno da poštuje njihove želje kao i oni njegove kako bi oni voleli da se igraju sa njim. Objasnite mu da nin jedan njegov drug ili drugarica neće trpeti udaranja, štipanja, čupanja za kosu. I nikada vi ne rešavajte njihove svađe ako dođe do njih. Pustite ih da to reše sami. Deca su to, sad se posvađaju za pet minuta pomire.\nVaspitavajte svoje dete na prav način. Često u šali roditelji, ali i okolina devojčicama pričaju kako treba da se ponaša kao mala dama, dok se dečacima priča kako moraju da budu jaki, da znaju da se biju i da ne smeju pokazati slabosti i suze. Vi svoje dete vaspitavajte tako da bude dosledno i dostojanstveno. Dečaka naučite da bude pažljiv i da nije ništa loše ako nekad zaplače.\nPustite dete da izrazi svoje mišljenje i svoja osećanja. Nemate robota da bi ste očekivali da vas svaki put posluša, već dete. Naravno, to ne znači da ne treba uopšte da vas sluša, ali možda ima prihvatljivo opravdanje zbog čega vas nije poslušalo u tom trenutku. To ne znači da neće nadoknaditi. Ali ako vi njega ne slušate, kako možete očekivati da će ono slušati vas. Ipak ono se najviše kroz vas i kroz vaše primere ogleda.\nIgrajte se sa detetom i učite zajedno sa njim kroz igru. Verujte nam, koliko god dete može naučiti od vas toliko i vi možete naučiti od deteta. Dozvolite mu i da izgubi. Nemojte ga puštati, jer u životu niko mu neće popuštati.\nImati dete nije lako, posebno nije lako imati agresivno i hiper aktivno dete. Ne možete uvek sve sami, ne stidite se da potražite pomoć od svojih bližnjih.\nObjasnite im kako ne mogu da se ponašaju sa vašim detetom.\nVi ste roditelji i ono je vaša odgovornost i niko nema prava zbog toga da se ljuti na vas. Ne strahujte da se obratite psihologu za pomoć, to nije ništa loše. Vašem detetu nije zbog toga umanjena vrednost, već ste vi savesni kao roditelj koji svom detetu želite najbolje.


Napadi "pogodili" manje gradove\n11 septembar, 2011\nArči Mekdonald, profesor istorije na univerzitetu Stiven Osten u Nakadočesu\nNjujork, Vašington i jedno polje u Pensilvanji bili su glavne mete terorističkih napada na Sjedinjene Države 11. Septembra 2001. Medjutim, u svetu povezanom modernim medijima i sredstvima komunikacija i Amerikanci koji su udaljeni od poprišta tih zbivanja, u manjim gradovima duž sporednih puteva, takodje su osetili šok, gnev i žalost.\nProdavačica i kantautorka Sindi Grejson živi u Nakadočesu, u istočnom Teksasu, delimično zbog toga što voli da bude daleko od stresa velikog grada. Ona prati vesti, ali ratovi i nemiri izgledaju tako daleko\n„Delom osećate da se to sve dogadja negde daleko, jer mi ovde živimo u našem malom svetu.“\nPa ipak, ona ističe da su teroristički napadi pre deset godina doneli strahovanja i u njihov mali grad. Kad je svemirski šatl Kolumbija eksplodirao iznad Teksasa 2003.godine, razbacavši ostatke po gradu i njenom zemljištu, ona je prvo pomislila da je u pitanju teroristički napad.\n„Kuća se tresla i moja prva reakcija je bila da je nešto eksplodiralo u Dalasu ili Hjustonu i da je vibracija stigla do nas.“\nMnogi od 30 hiljada gradjana Nakadočesa imaju lične veze sa američkim ratom protiv terorizma. Karolin Adams ima dva sina u američkoj vojsci. Ona misli da su američke operacije u Avganistanu i ubistvo Osame bin Ladena u Pakistanu umanjili pretnju od terorizma.\n„On ima sledbenike, to znamo, ali mislim da je njegovo uklanjanje pomoglo.“\nPenzionisana lekarka Kerol Gregori tuguje zbog svih žrtava i patnji u ratovima i pita se da li oni zbilja štite naciju.\n„Još uvek brinem da bi se to moglo ponovo desiti. Nisam sigurna da smo bezbedniji.“\nJedan od ljudi koji su zaduženi za bezbednost gradjana u Nakadočesu je policijski narednik Gregori Souel. On ukazuje da je Nakadočes danas bolje zaštićen no ikada ranije zbog finansijske pomoći američkog Sekretarijata za unutrašnju bezbednost:\n„Sada imamo više savremene opreme nego što smo mogli da sanjamo da ćemo imati za grad ove veličine. Aktivno smo se zalagali za tu pomoć.“\nSouel priča da je federalna pomoć pomogla gradovima u istočnom Teksasu da saradjuju na formiranju mreže za vanredne situacije, koja je u stanju da odgovori na svaku vrstu katastrofe.\n„Ti planovi i resursi aktivirani su u Nakadočesu tokom uragana Rita i Ajk.“\nŽivot je ovde najvećim delom spor i lak. Čak i emocionalni uticaj tog užasnog dana pre deset godina je ublažen, kaže Arči Mekdonald, profesor istorije na Stiven Osten univerzitetu u Nakadočesu.\n„Verovatno većina ljudi ne može automatski da vam kaže da li je prošlo devet ili 12 godina. Medjutim, kako se približavamo tom danu fokusiraćemo se više na to i biće održana neka vrsta memorijala u našoj zajednici.“\nMekDonald smatra da će 11. septembar vremenom postati poput drugih istorijskih datuma koje Amerikanci sada mirno obeležavaju, kao Dan nezavisnosti.\n„Danas na 4. juli jednostavno imamo proslavu. Ne sećamo se više činjenice da su mnogi ljudi izgubili život zbog onoga što se desilo pre 235 godina.“\nI, dok se obeležava deseta godišnjica napada na Sjedinjene Države gradjani se i dalje nadaju da će oni, njihova zajednica i zemlja ostati bezbedni.\n11. Septembar - deset godina kasnije


Zenka: Sadašnja vlast će doprinijeti pogoršanju odnosa Crne Gore sa Kosovom | Aktuelno\n''Ništa novo sa njene strane. To je politička strana koja negira državu Kosovo i pored činjenice koju su imali u sporazumu sa partnerima. Kako će se sve odvijati vidjećemo, mada imaće slične korake i u nastavku kada je u pitanju država Kosovo''\nBivši ministar za ljudska i manjinska prava Mehmed Zenka oglasio se povodom jučerašnjeg skandala nove ministarke zdravlja Jelene Borovinić-Bojanić, koja je u dokumentu sa novim mjerama državu Kosovo označila sa zvjezdicom.\nZenka je za portal Standard kazao da je “ovo potpuno očekivano sa njene strane”, te da će sadašnja vlast doprinijeti pogoršanju bilateralne saradnje sa Kosovom.\n“Ništa novo sa njene strane. To je politička strana koja negira državu Kosovo i pored činjenice koju su imali u sporazumu sa partnerima. Kako će se sve odvijati vidjećemo, mada imaće slične korake i u nastavku kada je u pitanju država Kosovo”, rekao je Zenka.\nOn napominje da je sve ovo trenutak iskrenosti nove ministarke zdravlja.\n“Uticaće na smanjenje bilateralnih odnosa sa Kosovom. Zahladiće odnosi sa Kosovom i biće smanjena saradnja”, zaključio je Zenka.\nGospodine Zenka sve je ovo providno kao dan sto radi svetosavska druzina u Crnoj Gori i sto sve “planira”ali ima jedna druga stvar,podpresjednik Vlade Abazovic koji izigrava “caj od nane”kao u svoje pero Filip Vujanovic,cuti kao zaliven i zanosi se sa blefom ministarke “tehnicka greska”.Mislim da ce se ovo Abazovicu vratiti kao bumerang od njegovih Albanaca.


Laserska trajna epilacija – idealno vreme za početak serije tretmana - Vita Elos\nObjavio Vita Elos Vita Elos Kabinet za aparatnu kozmetiku Janka Čmelika 53 21000 Novi Sad Vojvodina Srbija +381 65 201 21 10 kontakt@vitaelos.rs dana 24 decembra, 2018\nLASERSKA TRAJNA EPILACIJA – NAJEFIKASNIJI NAČIN UKLANJANJA NEŽELJENIH DLAČICA\nLaserska trajna epilacija je savremeni metod uklanjanja neželjenih dlačica, koji obezbeđuje zavidne rezultate. Nakon serije tretmana Laserska trajna epilacija, garantujemo da ste se neželjenih dlaka rešili trajno, bez ikakvih propratnih neželjenih efekata.\nLaserska trajna epilacija je potpuno komforna i bezbedna metoda, koja može da se primenjuje i na licu i telu, kako kod žena tako i kod muškaraca. Tretman Laserska trajna epilacija je veoma jednostavan i brz i smatra se trenutno najefikasnijim u svetu.\nU Vita Elos-u Laserska trajna epilacija se radi pomoću Diod 808 lasera, kao najkvalitetnije, klinički ispitane opreme sa manipulatorom nemačkog proizvoda (Germany bars).\nZAŠTO JE SADA IDEALNO VREME ZA POČETAK SERIJE TRETMANA LASERSKA TRAJNA EPILACIJA?\nTretman Laserska trajna epilacija je neophodno ponoviti u određenim vremenskim razmacima (od mesec dana do tri meseca) na istoj regiji, kako bi se tretirale sve dlake po fazama rasta na željenoj regiji. Ova dinamika uklanjanja neželjenih dlačica je uslovljena fazama rasta dlake - kada dlaka koja se „uspavala“ dovoljno poraste i sinhronizuje se njen rast sa dlakama koje su ostale i nisu još uvek otpale, tada je pravo vreme za ponovni tretman Laserska trajna epilacija.\nUkupan broj tretmana Laserska trajna epilacija zavisi od više faktora: pigmenta dlake, njihove gustine i jačine i hormonskog statusa klijenta. Obično je potrebno od 6 do 8 tretmana usluge Laserska trajna epilacija za bilo koju regiju. Broj tretmana takođe može da varira zavisno od boje, debljine, perioda rasta i procenata dlaka u aktivnoj fazi rasta u regiji tretmana. Najbolji rezultati tretmana Laserska trajna epilacija se postižu kod osoba koje imaju tamne, jake dlake svetlu kožu i hormonski balans. Jedino ograničenje tretmana Laserska trajna epilacija je nemogućnost uklanjanja sedih dlaka tj. dlaka koje u sebi ne sadrže pigment, zbog samog načina funkcionisanja lasera - lasersko zračenje se apsorbuje isključivo kroz pigment (melanin) dlake, zagreva koren dlake i uništava folikul dlake iznutra.\nIdealno vreme za tretman Laserska trajna epilacija je upravo sada, ukoliko želite da leto dočekate bez neželjenih dlačica!


Početak demoliranja pravosudnog banditizma – PRAVDA – ISTINA\nKako je “Srbački klan” zagospodario Bosnom i Hercegovinom…\nMnogi se pitaju: odakle moć Želimiru Lepiru da ovako bezobzirno krši zakon u predmetu ubistva Davida Dragičevića? Jednostavnim pogledom na naslovnu fotografiju shvatićete izvor njegove moći. Lepir i njegov zemljak iz Srpca (srbačka mafija) Milorad Novković 2006. godine definitivno su oslobodili Milorada Dodika od optužnice za nezakonitosti u prvom premijerskom mandatu. Novković nakon ove sramne presude odlazi za člana, a potom i predsjednika, VSTS-a – odakle “proizvodi” svog nasljednika Milana Tegeltiju. Upravo Novković, siva eminencija “Srbačkog klana”, treba objasniti kako je Tegeltija nezakonito imenovan na poziciju predsjednika suda, pa sve do današnje funkcije.\nOdavno u svojim tekstovima govorim o pravosudno-policijskom zločinačkom udruženju kakvo preko deceniju i po nekažnjeno ubija, reketira i obespravljuje po Republici Srpskoj, a doseglo je moć gospodarenja cijelom državom. Nebrojeno puta ponovio sam kako su Milan Tegeltija i Miodrag Bajić tek mlade “junoše” pozicionirane upravo zbog svog neznanja. Zato se moramo fikusirati na stvarne vladare života i smrti – “Srbački klan”.\nKada je već “i pticama na grani” bilo jasno da Dragan Čavić na vlast vraća Milorada Dodika sudija Spasen Keleman oktobra 2005. donosi presudu (vidi foto dolje) kakva će se pokazati pogubnom po bilokakvu mogućnost da Bosna i Hercegovina postane pravna država. U posjedu sam presude i rado ću je podijeliti sa javnošću, a posebno da svako iole pismen može vidjeti o koliko sramnoj presudi je riječ. U narednom periodu pozabaviću se istom nešto detaljnije.\nDva mjeseca nakon što Dodik ponovo preuzima kormilo vlade (Čavićev “poklon”) srbačka mafija po sudijama Miloradu Novkoviću i Želimiru Lepiru odbija žalbu tužilaštva i time konačno oslobađa Dodika od odgovornosti za tri miliona štete. Da bi shvatili sramnost prvostepene i drugostepene presude dovoljno je navesti samo jedan navod istih.\nMilorad Dodik je na ceduljicama pisao iznose od po nekoliko stotina maraka, koje je davao ministru financija Kondiću radi isplata na ime rješevanja stambenih pritanja, a ovaj je gro toga isplaćivao na ruke. Tako su “stembene probleme” riješili: Sredoje Nović (stan 93 m2), Dubravko Prstojević (60 000 KM), Brane Pećenac (197 000 KM), Marko Rajčević (250 000 KM), Snježana Savić (200 000 KM), Svetlana Pezar-Šukalo (70 000), Đurađ Banjac (208 000), Milenko Đaković (159 000), Milorad Karalić (179 000), Dragan Lukač (171 000), Župljanin Slobodan (184 000) i mnogi drugi – sve do pedofila Nenada Suzića (178 200 KM).\nNo, ubrzo nakon Dodikovog drugostepenog odlobađanja vajni predsjednik Okružnog suda u Banjaluci Milorad Novković odlazi u VSTS. Znači, direktan uticaj na VSTS “Srbački lobi” ostvaruje od 2006. godine, odnosno od stvarnih začetaka rada tog tijela. U drugom mandatu Novković, od 2010., postaje predsjednik ovog najvišeg tijela upravljanja našim pravosuđem.\nPošto je za predsjednika suda konkurisao sa pozicije tužioca VSTS je morao Tegeltijinu prijavu odbaciti zbog neispunjavanja prvog uslova, a njemu je čak prihvaćeno da „ima dokazane rukovodne i organizacijske sposobnosti bitne za rad tog suda“. Sa tri godine iskustva kao tužilac Tegeltija je proguran na poziciju predsjednika suda, a “sposobnosti” je dokazao paljevinom depozita suda. Eklatantno kršenje zakona je nepobitno, no to očigledno u ovoj zemlji niko nije primijetio.\nIako je protivpravno imenovan u Osnovni sud u Banjaluci Tegeltija upravo iz kategorije sudija kandiduje se za članstvo u VSTS-u. Normalno, predsjednik Novković protežira ovog člana “Srbačkog klana”, ali sa vrlo jasnim ciljem. Već narednog mjeseca Tegeltija zamjenjuje Novkovića i od tada traje njegova vladavina.\nNormalno, “junaci” ove priče samo nadalje rotiraju jedni druge na funkcijama. Spasen Keleman je danas formalni šef Milanu Tegeltiji (u Osnovnom sudu u Banjaluci). No,Tegeltija je svog mentora Milorada Novkovića pozicionirao kao predsjednika Vrhovnog suda Federacije BiH, tako da “Srbački klan” prošili svoje pipke i na drugi entitet (Srpsku su već ojadili!). Lepir napreduje na poziciju Glavnog tužioca, a pogubne posljedice njegove “stručnosti” imali smo prilike osjetiti na sopstvenim leđima.\nZa kraj navešću kako je ovo tek početak demoliranja pravosudnog banditizma. Već se zna da sam protiv Tegeltije podnio prijavu zato što nije suspendovao Lepira i Vreću zbog nezakonitosti u istrazi ubistva Davida Dragičevića, a objavio sam i javnu prijavu protiv njega zbog zloupotrebe lažne diplome. Odlično je “Srbačkom lobiju” poznato da Tegeltija ima lažnu diplomu, pa čak i sumnjiv položen pravosudni ispit, ali upravo takav i treba ovim lopužama.


SVAKI DAN JE JELA ŠAKU ORAHA! Lekari su bili u čudu, PRAKTIČNO JE ZAUSTAVILA STARENJE! - Informer\nNaučnici su otkrili da su zdravije žene u kasnim pedesetim i ranim šezdesetim one koje konzumiraju orahe barem jednom nedeljno.\n- Ne postoji samo jedna životna navika koja će starije ljude održati zdravima, ali kada ih imate nekoliko ovakvih manjih one definitivno deluju i pomažu - rekao je dr Fransin Grodstajn sa Univerziteta Harvard.\nistraživanje Zdravlje Starenje Orasi


Kopa Libertadores: E to se zove povratak! | BN\nKopa Libertadores: E to se zove povratak!\nPrimiš tri u prvoj, pa im u revanšu daš OSAM! Ludnica na Monumentalu i spektakl kakav ne pamte ni najstariji navijači River Plate.\nFudbal 22.09.2017 | 14:30\nDa dobro ste pročitali u naslovu, osam golova dala je River Plata bolivijskom Vilstermanu u revanšu četvrtfinala Kopa Libertadores i rekordnim trijumfom u ovom takmičenju od 8:0 overila je plasman u završnicu južnoameričke Lige šampiona.\nBila je to slatka osveta pulena Marsela Galjarda Bolivijcima za čuveni redak vazduh na ogrmnoj nadmorskoj visini koji je pomogao Vilstermanu da trijumfom od 3:0 u prvom meču stekne prednost. Ali, nisu računali da je River u top formi, a iskusni Ignjacio Skoko toliko napaljen da im je spakovao čak pet golova.\nFudbalska rapsodija na Monumentalu, a bolje da umesto nas o svoj lepoti igre Rivera posvedoči video.\nVeća drama viđena je u drugom četvrtfinalu i to obračunu argentinskih klubova Lanusa i San Lorenca. Gavrani su na gosotvanje došli sa prednošću od 2:0, koju su izgubili za samo dvadesetak minuta igre, pošto je Lanus preko Sanda u 11. i Paskinija u 16. stigao do munjevite prednosti.\nIpak, to je bilo sve od golova na ovom meču koji je otišao u produžetke, a pobednik i polufinalista odlučen je sa bele tačke na kojoj su domaćini imali više sreće i trijumfom od 4:3 plasirali se u završnicu Kopa Libertadores.\nNa kraju da spomenemo da su parovi polufinala River Plata (Arg) - Lanus (Arg) i Barselona (Ekv) - Gremio (Bra), a da se prvi mečevi igraju od 24-26. oktobra.\nKOPA LIBERTADORES - 1/4 finale\nRiver Plata - Vilsterman 8:0 (4:0) - prvi meč 0:3\n/Skoko 9, 14, 19, 46, 58, Perez 36, 67, Fernandez 53/\nLanus - San Lorenco 2:0 (2:0) - penalima 4:3 - prvi meč 0:2\n/Sand 11, Paskini 16/\nGremio - Botafogo 1:0 (0:0) - prvi meč 0:0\nSantos - Barselona 0:1 (0:0) - prvi meč 1:1


Slovenija odredila četvoročlani tim stručnjaka za arbitražu - Klix.ba\n9.11.2011. u 12:23\nSlovenska vlada odredila je četvoročlani tim advokata za praćenje postupaka na arbitražnom sudu koji će rješavati granični spor s Hrvatskom, objavili su u srijedu ljubljansko "Delo" i slovenska televizija.\nSvi postupci vezani uz provedbu arbitražnog sporazuma po kojemu će se granični spor rješavati pred petočlanim arbitražnim sudom, u kojemu će Hrvatska i Slovenija imati po jednog arbitra, počinju nakon potpisivanja pristupnog sporazuma Hrvatske s Evropskom unijom idućeg mjeseca.\nSlovenski mediji navode da početak postupaka vezanih uz arbitražu počinje "u osjetljivom vremenu", odmah nakon parlamentarnih izbora koji se u obje države ove godine održavaju istog dana, 4. decembra. Također ističu da arbitražni sporazum određuje vrlo kratke rokove u vezi s definiranjem spora te imenovanjem arbitražnih sudaca.\nSlovenska vlada za slovenskog je arbitra u arbitražnom sudu odredila uglednog stručnjaka za međunarodno pravo, posebno za područje trgovačkog prava, Jerneja Sekoleca, a hrvatska Budislava Vukasa, jednog od najpriznatijih hrvatskih stručnjaka za pomorsko pravo koji je, uz ostalo, bio je i potpredsjednik Međunarodnog suda za pomorsko pravo u Hamburgu.\n09.11.2011. u 12:24\nRevizija i u javnim preduzećima u RS-u\n09.11.2011. u 12:18


The Coalition će nam doneti još Gears igara, ali i stripove i film - PLAY!\nGears 5 samo što nije izašao(već imamo launch trejler), a studio iza igre, The Coalition, već donosi odlične vesti za fanove serijala.\nVođa studija koji radi na Gears serijalu je u nedavnom intervjuu otkrio da će narednih nekoliko godina biti puno Gears sadržajem, i tu se ne misli samo na video igre.\nRo Ferguson je naglasio kako će u naredim godinama raditi na novim igrama, ali i na Gears filmu i stripovima koji će dodatno produbiti univerzum i doneti još sadržaja igračima.\nŠto se tiče igara, tu spadaju remasteri starijih naslova, direktni nastavci serijala, kao i spin-off naslovi. Vođa studija je naglasio da žele da prate trendove koje postavlja industrija kako bi se proširili, i tu pre svega misle na saradnju sa strimerima i veći fokus na esports komponenti.\nOve vesti nas izuzetno raduju, ali prvo želimo da vidimo koji kvalitet nudi Gears 5.\nRelated Items:film, Gears, Gears 5, Gears of War, Majkrosoft, Microsoft, stripovi, The Coalition


PressReader - Dani: 2017-02-24 - Kongresi od SDA do bošnjačkih intelektualaca\nKongresi od SDA do bošnjačkih intelektualaca\nBošnjaštvo: Beščasno zaboravljanje i laži (I)\nDani - 2017-02-24 - sadržaj - Piše: Mujo Kafedžić\n”Carstva nikad ne umiru, sem ukoliko im se iščupa korenje, a ona uguše u soli. U duhu preživljavaju kroz pokolenja, kako u potomcima vladalaca, tako i u potomcima podjarmljenih naroda. Spremna su da se obnove u prvoj pogodnoj prilici, čim geopolitički pritisak oslabi, a poredci se proglašeni večnim, pokažu, krhki, nagriženi” (Paxotomana ili turski marš, Limes)\nDvadeset drugog decembra ratne godine1992. u Sarajevu je održan Kongres bošnjačkih intelektualaca pod nazivom Kongres muslimansko-bosanskih intelektualaca, jer do tada nacionalno ime Bošnjak nije zvanično korišteno. To je bio događaj od izuzetnog političkog značaja za bošnjački narod i državu BiH.\nPošto se “dolaskom demokratije” u BiH namnožio broj “majstora zaborava”, zaborava svega što nije po mjeri prangijaških ideoloških aršina, “previđaju” ličnosti i događaje u svojim pisanijama i javnim pričama. Tim nečasnim poslom se bave i neki izvikani istoričari, književnici, publicisti, profesori, političari negrađanskih partija. Ta pojava i praksa inspirisale su me da napišem ovu raspravu kako bi poslužila nekom budućem istraživaču istine, recimo o borbi za reafirmaciju bošnjaštva. Tekst nema pretenziju da ispravlja krivu Drinu političkih i povijesnih zabluda političkih siledžija.\nProstor i domovina\nBorba za reafirmaciju bošnjaštva trajala je već tri godine, od osnivačkog Kongresa SDA do Kongresa bošnjačkih intelektualca. Te tri godine izgubljene su u sterilnim raspravama i nadmudrivanju. U ove tri godine sijane su razne zablude koje su samo štetu nanosile. Krivci za to žele zabašuriti svoju odgovornost za borbu protiv bošnjaštva, ponašaju se kao da su ga oni izmislili.\nU tome se posebno ističu renta-intelektualci, zarađujući preko pisanja protivbošnjačkih pamfleta po narudžbama mentora. Oni su bošnjaštvo degradirali, pišući i govoreći o njemu kao tvorevini austrougarskih vlasti, odnosno Benjamina Kalaja, kao i naše emigracije okupljene oko Adila Zulfikarpašića, govorili su ignorantski i potcjenjivački o tome kao prevaziđenom arhaizmu, igrajući se sa povijesti i navodno propuštenim šansama XIX vijeka.\nMuslimanska bošnjačka organizacija (MBO) je 1991. godine tražila da se bošnjaštvo nalaže kao imperativ, ali bez uspjeha do 1993. kada je uvedeno u zvaničnu nomenklaturu nacionalnosti građana.\nBošnjaštvo može dovesti do izolacije prema ostalom svijetu samo ako ga se veže za vjeru, a ne za životni prostor i domovinu. U prošlosti, svi narodi koji su živjeli u Bosni zvali su se Bošnjani, Bošnjaci i Bosanci do druge polovine XIX vijeka, kada su pravoslavci prihvatili srpstvo, a rimokatolici hrvatstvo, kao svoju nacionalnu identifikacijsku formulu. Muslimani su ostali Bošnjaci, poštujući svoje nacionalno ime, jer se nisu opredjeljivali ni kao Srbi ni kao Hrvati.\nKao neposredni učesnik Kongresa bio sam inicijator reafirmacije istorijskog nacionalnog imena Bošnjak. Neki “objektivni i ugledni” tekstopisci su protjerali moje ime iz tekstova koje pišu o ovome događaju, vjerovatno iz razloga što sam pripadao MBO. Drugačije i ne smiju raditi članovi “kluba renta-intelektualaca”. Napominjem, samoinicijativno sam to učinio. Pod firmom “previda” tjera se u zaborav sve što glavari žele.\nO naciji kao dominantnom fenomenu savremenog svijeta reći ću ukratko, sa ciljem da čitaocu olakšam razumijevanje problema o kome govorim.\n“Nacija je skup populacije u jednoj državi, stanovništvo, narod, historijski formirana stabilna politička zajednica ljudi, nastala na bazi zajedničkog jezika, života na jednoj teritoriji, međusobnih ekonomskih odnosa, psihičke konstitucije, prožeta sviješću o zajedničkoj pripadnosti i cjelovitosti. Nacije nisu date jednom zauvijek, njihova je sudbina u potpunosti u rukama njihovih naroda, kojima se ne pripisuje nikakva prirodna organska homogenost. Ovo je koncepcija i usvojena je u zapadnoj i sjevernoj Evropi, dok je kod zakasnjelih nacija u srednjoj i istočnoj Evropi proces, prvo se probudi nacionalna svijest pa se onda širi sredstvima propagande.\nPrva koncepcija se naziva građanskom (političkom) nacijom, jer nju čini stanovništvo u okviru državnih granica, a druga se naziva organskom (kulturnom) nacijom, budući da je čini narod (ethnos), koji ima cilj da izgradi političku zajednicu državu, po potrebi i vojnom silom.\nVeliki njemački filozof Hegel smatrao je da svaka nacija predstavlja otjelotvorenje apsolutnog duha na određenom stepenu njenog razvoja, odnosno da svjetski duh seli iz jedne nacije u drugu... Naciju odlikuje volja da se živi zajedno, a ta volja proizlazi iz zajedničke povijesti i jezika. I Gumlovicz smatra da naciju čine svi\npodanici iste države, odnosno nacionalnost je u biti kulturna i društvena činjenica koju razvija država. Pozitivističke teorije kao najčešće karakteristike nacije navode jedinstvenu teritoriju, zajedničko porijeklo, isti jezik, isti običaji, povijesna sudbina i religija.” (Senad Lavić, Leksikon socioloških pojmova, 483)\nNacija je izrasla u moćan i prijeteći faktor u savremenom svijetu. Nacije su izrodile nacionalizam koji je izvor groznih opasnosti za mir i terorističkih zlodjela i drže čitavu planetu u strahu, ubijajući hiljade nevinih građana širom svijeta. Svaka, pa i ona najmanja nacija, sanjari o svojoj državici i koristi sva moguća sredstva i metode borbe dok ne ostvari svoje ciljeve.\nSvijet je u stanju zabrinutosti i straha jer je naše vrijeme pretvoreno u “vučije’’ i tjera ljude da jedan u drugome vide vuka i da su stalno u strahu i na oprezu.\nKao proizvod nacionalnog združivanja, nastale su države sa svojim aparatima. Nastanak većeg broja država tekao je u porođajnim mukama, bio je stravično krvav.\nPovijest je zabilježila krvave borbe zagovornika formiranja država i njihovih prvih protivnika. Konačno, i mi smo svjedoci kako je u toku XX vijeka vođena krvava borba za bosanskohercegovačku državu u ratovima 1941. - 1945. i 1992. - 1995.\nU NOB-u su hiljade mladih ljudi u borbama protiv fašističkih okupatora umrle herojskom smrću za slobodu, njihovi su životi i mladost ugrađeni u temelje države koju danas nemilosrdno čereče fašistoidni kvazidemokrati. Imena narodnih heroja i heroina bila su data ulicama, školama i drugim institucijama po gradovima. “Prangijaši”, omamljeni fašistoidnom ideologijom, pritajeni sljedbenici ustaša i četnika i drugih fašističkih tvorevina, izbrisali su ih sa ciljem da se ta imena zaborave.\nOni danas daju ime Busuladžića školi u Dobroševićima, iako je poznat njegov ustašluk. Poriču neporecivo. Falsifikatorska rabota je nemilosrdna i bespoštedna. U Mostaru ulice nose imena istaknutih ustaških glavešina kao što su Budak, Lorković... Divljački primitivizam je na sceni. Ostrašćeni desničari progone imena istaknutih književnika, javnih radnika, poštenih i objektivnih povjesničara, koji objektivno pišu o fašističkom divljaštvu protiv naših naroda.\nZaslijepljeni ideološkom mržnjom protiv komunista koji su organizovali i vodili antifašističku borbu, oslobodili zemlju i strpljivo gradili i razvijali privredu i doveli je na nivo industrijski srednje razvijene države, opismenili 90 odsto nepismenih građana, dakle, stvorili su sve ono što nemilice razvlače kao šakali, današnji vlastodršci, koji smatraju da su vječiti. Sasvim je jasno, pri sadašnjem stanju u društvu, oholi prangijaši se ne mogu zaustaviti, jer opijeni pljačkaši su nezasiti i kao hipnotisani nesposobni da shvate dijalektiku društvenog kretanja, koje će i njih dovesti na vrata pravde, gdje će biti prisiljeni da polože račun za svoja nedjela.\nZa sada, poštenim ostaje samo pravo da trpe lukavo osmišljeni propagandni teror i laži, da pamte i ne zaborave nametnuto poniženje.\nDržava je društvena organizacija koja ima monopol fizičke prinude, putem koje vrši svoju državnu vlast. Državna vlast se odlikuje suverenošću, što znači da joj se svi moraju pokoravati. Stanovništvo države je podijeljeno na klase, tako da manjina vlada nad većinom. Ovako organizovano društvo podijeljeno je na klase eksploatatora, superiornih i klase eksploatisanih, poniženih.\nEksploatatori su vlasnici sredstava za proizvodnju, kojima eksploatisani moraju prodavati svoje znanje i radnu snagu. Otuda borba za dominaciju, što je posebno u višenacionalnim zajednicama, gdje drski nacionalisti izmišljaju optužbe protiv vladajućih struktura, plasirajući laž o ugroženosti “njihovog” naroda.\nTo se desilo u BiH devedesetih godina, kada su srpski ultraši lukavo plasirali političku, mobilizatorsku parolu o ugroženosti srpstva u RBiH i politički mobilisali homogeniziranu masu da ustane na oružje, “za odbranu” ugroženih nacionalnih prava Srba. Iako lažna, ova mobilizatorska parola imala je snažnog odjeka kod srpskog naroda svih nivoa obrazovanja, a naročito je podstakla aktivnost kriminogenih elemenata. Kod masa je probudila nacionalističke strasti i patriotizam pripremajući ih za ratne vandalske poduhvate.\nPosebno su bjesomučnom propagandom opijali mase primitivaca i kriminalaca mržnjom protiv Bošnjaka i Hrvata, koja je bila izvor grozomornih divljačkih\nSituacija u Sarajevu je bila katastrofalna


Vlada pomaže u izgradnji slobodne zone u Trebinju, vodovoda u Nevesinju, zgrade za mlade bračne parove u Gacku | Trebinje Live\nU Ministarstvu finansija RS rekli su "Glasu Srpske" da je utvrđena lista projekata koji će biti finansirani sa pozicije javnih investicija, a koje su jedinice lokalne samouprave iskazale kao prioritetne, i to na osnovu poziva ovog ministarstva od 23. juna ove godine.\n- Sve opštine kandidovale su projekte u ukupnom iznosu od 60 miliona KM. Forsirali smo vodovode i kanalizaciju, industrijske zone, škole, puteve - istakla je juče ministarka finansija RS Zora Vidović.\n- Novac ide i za izgradnju i rekonstrukciju putne infrastrukture u opštinama Vukosavlje, Derventa, Istočni Mostar, Sokolac, Srbac i Foča, te spajanje puta Urije - Rašće Brdo u Kotor Varošu - naveli su u Ministarstvu finansija.\n- Planirana su i sredstva za nabavku medicinske opreme u Domu zdravlja Kotor Varoš, a novac će biti izdvojen i za adaptaciju predškolske ustanove u opštini Donji Žabar, te sufinansiranje završetka izgradnje Narodnog pozorišta u Istočnom Novom Sarajevu - rekli su u ovom ministarstvu.\nNačelnik Nevesinja Milenko Avdalović kaže da u ljetnim mjesecima kapacitet izvorišta "Udbina" nije dovoljan za uredno snabdijevanje vodom stanovništva u Nevesinju. Tada, kako kaže, uključuju vodovod sa jezera Alagovac, međutim, ta voda nije za piće, već samo za tehničku upotrebu.\n- Počeli smo izgradnju prečistača pitke vode. Falilo nam je oko 800.000 maraka za završetak svih tih radova i vjerujemo da ćemo sada uz pomoć Vlade do kraja godine sve dovršiti - istakao je Avdalović.\nTagovi: Drustvo Bileca Gacko Nevesinje Berkovici


Rowenta SF 7660 presa za kosu cena, cene Srbija, prodaja Beograd Novi Sad Niš\nRowenta SF 7660 presa za kosu cene\nRowenta SF7660 Tip ploče Keramička, Težina 0.6 kg - Temperatura: 130stepeni - 200 Funkcija jonizatora Ploče koje se blago pomeraju radi lak&šeg prilagođavanja kosi Vrsta obloge: Profesionalni keratin - ka&šmir premaz sa arganovim uljem koji ne o&štećeuje i obezbeđuje visok sjaj kose Na temperaturi od 170stepeni daje vrhunske rezultate, &što omogućava da kosa ostane potpuno zdrava Brzina zagrevanja: 30 sekundi LED display Mehanizam za zaključavanje Kukica za kačenje Rotirajući kabal za 360 stepeni Automatsko isključivanje nakon 60 min... specifikacija\ncena od 8.590,00 do 9.699,00 din | prodavnica (8)\nTemperatura: 130stepeni - 200 Funkcija jonizatora Ploče koje se blago pomeraju radi lak&šeg prilagođavanja kosi Vrsta obloge: Profesionalni keratin - ka&šmir premaz sa arganovim uljem koji ne o&štećeuje i obezbeđuje visok sjaj kose Na temperaturi od 170stepeni daje vrhunske rezultate, &što omogućava da kosa ostane potpuno zdrava Brzina zagrevanja: 30 sekundi LED display Mehanizam za zaključavanje Kukica za kačenje Rotirajući kabal za 360 stepeni Automatsko isključivanje nakon 60 min\nOcena: 2 Jovana, 2018-06-07\n-Jeftina plastika od koje je napravljena -Nije pogodna za suvu kosu, čini je da izgleda još suvlje zbog gumenog dela na ploci -Na 170 stepeni zapravo nema nikakav efekat na suvoj kosi -Veliki nesklad između cene i kvaliteta\nKomentar:Ne preporučujem ako imate suvu kosu.\ncena od 7.347,00 din\nEPonuda nije internet prodavnica već Vam omogućava da brzo i lako nađete Rowenta SF 7660 presa za kosu po najjeftinijoj ceni. Naš cilj je da kupci budu što bolje informisani o ponudi Rowenta presa za kosu SF 7660 na tržištu Srbije. Vrlo lako nalazite željeni proizvod za kategoriju Prese za kosu cene, ne morate da lutate od sajta do sajta za Rowenta Prese za kosu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Rowenta SF 7660 presa za kosu sa PRODAVCEM. EPonuda ne može da garantuje potpunu tačnost specifikacije i slika za Rowenta SF 7660 presa za kosu. Pre kupovine, podatke za Rowenta presa za kosu SF 7660 proverite na sajtu PROIZVOĐAČA.\ncena od 6.541,00 din


AUDAC ATEO2S – SD Shop\nPočetna / Audio / Zvučne kutije / Pasivne zvučne kutije / AUDAC ATEO2S\nATEO2S je kompaktni model iz serije i baziran je na 2″ full range zvučniku sa aluminijumskom membranom. Specifičnost ovog modela je plafonski nosač, uz pomoć kog je montaža je izuzetno laka i u svega par koraka imate zvučne kutije na željenim pozicijama na vašem plafonu. Okretanjem nosača ovu kompaktnu zvučnu kutiju možete montirati na bilo koju horizontalnu površinu. Sam spoj kutije i nosača je izveden u formi konektora, tako da se nakon montaže nigdje ne vide kablovi, što cijeloj instalaciji dodaje dozu elegancije.


NEGA DEMENTNIH OSOBA – VELIKI IZAZOV - Naša Nega NEGA DEMENTNIH OSOBA – VELIKI IZAZOV - Naša Nega\nSvakako, naša komunikacija treba da je prilagođena stadijumu bolesti.\nTrudite se da govorite sporije, mirnim tonom, koristeći kraće i jednostavnije rečenice.\nSmanjite buku,(radio,televizor),kako bi se osoba mogla fokusirati na ono što izgovarate.\nOsobi koja boluje od demencije ne treba tepati ili joj se obraćati kao detetu ili bebi.\nGledajte osobu u oči i zovite je njenim imenom.\nDajte joj dovoljno vremena da Vam odgovori i ne prekidajte je\nAko osoba ima problem da pronađe pravu reč u datom trenutku, diskretno joj sugerišite reč koja joj je potrebna.\nUkoliko ste doneli odluku da o obolelom članu porodice brinete u njegovoj kući,budite svesni da kuća ili stan u kojoj živi dementna osoba može predstavljati izvor opasnosti, jer obolela osoba vremenom gubi sposobnost uviđanja opasnosti. Kako bi izbegli povrede u kući, bolje je na vreme izvršiti korekcije životnog prostora (obezbediti prozore i vrata, ukloniti klizave otirače i podloge. Sve potencijalno opasne hemikalije, lekove, šibice treba stavljati van domašaja obolelog).\nStručnjaci nam ukazuju da je za negu dementne osobe vrlo važno uspostavljanje svakodnevne rutine.\nUpražnjavanje svakodnevnih, već uigranih aktivnoisti je od velike pomoći jer,napredak bolesti smanjuje sposobnost obolelog da planira i inicira.\nNjima može predstavljati veliki napor i biti izvor frustracije pokušaj da se u svakodnevne aktivnosti uvode nove stvari.\nZato se treba pridržavati ‚‚dobro poznatog‚‚.\nDobro poznata lica, dobro poznato okruženje, čak i dobro poznata hrana mogu biti izvor sigurnosti za dementnu osobu.\nSvakodnevno planiranje aktivnosti i podsticaj dementne osobe u obavljanju istih je od velikog značaja.\nU planiranju svakodnevnih aktinosti vodite računa o tome da li je Vaš član porodice voleo da gleda televizijski program, da li je voleo da sluša radio emisiju u određeno vreme dana. Da li je praktikovao ispijanje šolje čaja ili kafe u određeno vreme, da li je praktikovao obaveznu šetnju posle ručka.\nNega i pomoć dementnoj osobi treba da uključuje što više aktivnosti koje je ta osoba praktikovala u svom svakodnevnom životu pre nego što je obolela od demencije, naravno, prilagođene njenom opštem fizičkom stanju.\nTreba isplanirati tačno vreme davanja lekova, vreme obroka, kupanja, jer to olakšava stvari kako Vama, tako i oboleloj osobi.\nSvakodnevnog plana se treba pridržavati kada god je to moguće, ali trebamo biti svesni da će se i on menjati u zavisnosti od napredovanja bolesti, iznenadnih poseta rodbine, poseta lekara, razvoja drugih bolesti, promene raspoloženja dementne osobe.\nNega i poomoć dementnoj osobi zahteva našu fleksibilnost. Ne treba da nas iznenadi, ako je juče dementna osoba vrlo rado išla u uobičajenu popodnevnu šetnju, a već danas ne želi ni nogom da kroči preko kućnog praga.\nNa svakodnevnom planu ne treba insistirati, ako mu se oboleli opire. Moramo pokušati da prepoznamo kada oboleli pokazuje znake uzrujanosti u obavljanju rutinskih obaveza. Tada moramo prilagoditi plan njihovim potrebama.\nNega dementne osobe predstavlja proces pokušaja. Svaki dan sa sobom donosi nove izazove u skladu sa promenom nivoa sposobnosti i ponašanja obolele osobe.


Tobii Dynavoxov Gaze Viewer je alat za procjenu kognitivnih sposobnosti korisnika namijenjen logopedima i psiholozima, učiteljima i roditeljima.\nGaze Viewer radi s Tobii Dynavoxovim uređajima za praćenje oka, poput uređaja PCEye Explore i PCEye Go. Jednostavan je za korištenje i začas spreman za upotrebu.\nMože se koristiti za različite procjene i testove, poput sposobnosti razumijevanja, prisjećanja, čitanja i pismenosti kod neverbalne djece, brzine i kašnjenja kod kognitivne obrade podataka, razine shvaćanja kod odraslih s fizičkim poteškoćama, ocjene korisnosti pojedinog uređaja za augmentativnu i alternativnu komunikaciju i slično.\nPomoću ovog alata nećete samo razumjeti krajnji ishod neke radnje, nego i proces koji je do nje doveo. Koristite ga za procjenu adekvatnog sadržaja za pojedinca, da biste saznali gleda li korisnik relevantne informacije ili prati li vas dok zajedno čitate.\nSve je to jasno prikazano pomoću pomoću karti zadržavanja pogleda i njihove gustoće koje se prikazuju preko aplikacije koja je korištena za procjenu. Moguće je i praćenje oka „uživo“ koje se prikazuje na ekranu dok ga korisnik gleda.\nZabilježite stvarne podatke o praćenju oka sa ili bez zvučne podloge ili jednostavno gledajte podatke o praćenju oka u realnom vremenu, i to iz bilo koje aplikacije. Mogućnost snimanja iz bilo koje aplikacije omogućuje provođenje testova i procjena bez dodatnog stresa.\nSve je jasno prikazano pomoću pomoću karti zadržavanja pogleda i njihove gustoće koje se prikazuju preko aplikacije koja je korištena za procjenu.


Mini Electric Concept (video i galerija) - Auto Republika\nПочетна Vesti Mini Electric Concept (video i galerija)\nKompanija je još 2008. predstavila Mini E električni koncept koji je usvojio konvencionalnu karoseriju. To je zapravo bio prvi električni automobil BMW grupe koji su privatni korisnici imali prilike da voze kroz grad. Više od 600 jedinica je napravljeno, s tim što je veći deo otišao u SAD (450), u Nemačku 100, Francusku 50, a Veliku Britaniju 40 primeraka. Hedžbek nulte emisije je bio ponuđen i u drugim zemljama, uključujući Kinu i Japan. Cilj ovog programa je bio da se sazna više o električnim automobilima i njihovoj eksploataciji.\nIpak, Mini će drugačije da postupi 2019., kada će lansirati još jedan potpuno električni model. Njegova prethodnica će se naći na štandu u Frankfurtu pod imenom Electric Concept. Serijski model će biti regularno dostupan, a tehnologija na ovom polju je značajno napredovala od 2008., kada se pojavio Mini E.\nS obzirom na to da BMW već prodaje i3 u čisto električnoj formi već izvestan broj godina, uz derivat za produžavačem autonomije, vrlo je verovatno da će ta tehnologija biti iskorišćena i za potrebe Minija. Upravo je lansirani novi i3S, koji će se takođe pojaviti u Frankfurtu.\nUskoro, BMW će unaprediti i8 kupe i lansirati roudster varijantu.\nKao što je poznato, BMW radi na električnom X3, koji treba da se pojavi 2020., a godinu dana kasnije bi publici trebalo da se pokloni iNext, perjanica opremljena naprednim autonomnim sistemom. Pored „i“ porodice, kompanija već ima čitav niz „plug-in“ hibrida.\ntagovi: Frankfurt izdvojeno Mini Electric Concept Mini EV\nprethodni Mercedes EQ A koncept u Frankfurtu\nsledeći Opel povećao gubitke u drugom kvartalu


Objavljeno: 18.04.2021. u 15:23\nOn je danas gostujući na redovnoj nedjeljnoj sesiji Asocijacije nezavisnih intelektualaca Kruga 99 govorio o temi "Non- paper" realpolitika i stabilnost suverenih država.\nZvizdić je podsjetio da su trenutno u javnosti dva "non- papera" u kojima drugi pišu o Bosni i Hercegovini, a iako različita oba imaju zajednički imenitelj i to je u miješanje u unutrašnje stvari samostalne i suverene Bosne i Hercegovine.\nPodsjetio je na prvi "non paper" o BiH koje je izradila Srpska akademija nauka i umjetnosti (SANU) a koji je u tadašnjoj SFRJ predstavljen kao neobavezujući akademski tekst, ali se kasnije pokazalo da je bio inspiracija za rat, genocid, etničko čišćenje…\nGovoreći o "non- paperu" iza kojeg navodno stoji premijer Slovenije Janez Janša kaže da je u njemu predviđena podjela BiH kao i realizaciju tri velikodržavna projekata čime je predviđeno nestajanje tri države.\n- Ko god misli da bi građani ove tri države šutke pristali na takva rješenja o "mirnim razlazima" pravi kardinalnu grešku. Bez obzira na mlaku reakciju EU raduje oštra reakcija Njemačke i SAD koje su naglasile da je arhitektura zapadnog Balkana završena i da nema prekrajanja granica - dodao je Zvizdić.\nPotrebno je, naglašava, sagledati postupke u ovim i budućim okolnostima, dodajući da politika bez nasilja nalaže kompromis, upozoravajući da aktuelnim "non- paperom" koji se pripisuje Janezu Janši odjekuje duh SANU.


Kancelarija Privredne komore i Vlade Srbije u Jerusalimu do kraja meseca - Ekonomija - Dnevni list Danas\nPočetna » Ekonomija » Kancelarija Privredne komore i Vlade Srbije u Jerusalimu do kraja meseca\nKancelarija Privredne komore i Vlade Srbije u Jerusalimu do kraja meseca\n4Piše: Beta 10. septembra 2020. 18.12\nO je u intervjuu za „i24News“, izraelski televizijski kanal na engleskom, rekao da će se ta kancelarija baviti razvojem ekonomske saradnje Srbije s Izraelom, posebno u oblasti inovacija.\nČadež je u Izraelu boravi pripreme otvaranjakancelarije u Jerusalimu, u „Margalit start-ap sitiju“.\nTa kancelarija će, kako je precizirao, biti ne samo privredna, već i kancelarija Vlade Srbije pod pokroviteljstvom premijerke Ane Brnabić.\nOtvaranje kancelarije i mogućnosti buduće saradnje glavne su teme razgovora koje je u Tel Avivu i Jerusalimu predsednik PKS ove nedelje imao s predstavnicima Ministarstva spoljnih poslova i drugih izraelskih institucija, poslovnih organizacija i kompanija. Medju njima su izraelski nacionalni start-ap centar „Start-up Nation“ i najveći investicioni fond „Jerusalem Venture Partners“ (JVP), saopštila je PKS.\n„Srbija je, u pogledu inovacija i primene savremenih tehnologija mali Izrael na Balkanu“, rekao je Čadež za „i24News“.\nZa Srbiju su, po rečima predsednika PKS, „dragocena iskustva i smernice Izraela kao jedne od najinovativnijih ekonomija i vodećih start-ap i tehnoloških nacija sveta, lidera u primeni inovacija u svim oblastima: od poljoprivrede, preko industrije, do zdravstva i sporta i velikog izvoznika IКT usluga i visokih tehnologija“.\n„U našem daljem razvoju posebno nam je važna najbolja izraelska praksa u osnivanju, finansiranju i razvoju start-apova. Vidimo velike mogućnosti za partnerstvo izraelske sa našom rastućom digitalnom zajednicom“, istakao je Čadež posle jučerašnjeg razgovora s Vendi Singer, izvršnom direktorkom „Nacionalnog start-ap centra“, jedne od ključnih organizacija u Izraelu koja izraelske inovacije povezuje sa svetom, obezbedjujući im kapital multinacionalnih kompanija i fondova.\nOdgovarajući na pitanja novinara izraelskog TV-kanala o sprovodjenju odredbi iz dokumenta koji je Srbija prošle nedelje potpisala u Vašingtonu – preseljenju Ambasade u Jerusalim i odnosu Izraela prema statusu Кosova, Čadež je ocenio da on, kao neko ko predstavlja poslovnu zajednicu, vidi da postoje političke teškoće, ali da „nije mala stvar činjenica da je Srbija spremna da, kao prva evropska država, prebaci svoju ambasadu u Jerusalim i otvori kancelariju koja neće biti samo privredna, trgovinska, već zajednička kancelarija Vlade i Privredne komore pod pokroviteljstvom premijerke koja se u Vladi lično bavi razvojem digitalizacije“.\n„Ono što je Srbija potpisala – a bio sam u Vašingtonu, jeste sporazum u kojem se ne pominju odnosi Izraela i Кosova. Ako pročitate dokument, videćete da se to uopšte ne pominje. Potpisali smo sporazum u kojem izražavamo spremnost da Ambasadu premestimo u Jerusalim, ali je to i sporazum koji ima mnogo bitnih ekonomskih tačaka, ne samo za Srbiju i Kosovo, već i za ceo region“, rekao je Čadež.\nDodao je da misli da će „Izrael, njegov narod, političari koji odlučuju, znati najbolje šta da urade“.\nNa pitanje da li će spremnost Srbije da preseli Ambasadu u Jerusalim predstavljati problem u njenim odnosima sa Evropskom unijom na putu ka njenom članstvu u EU, Čadež je rekao da je „Srbija suverena zemlja i zemlja koja još nije u EU“, da je njen „put ka EU jasno strukturisan“, kao i za ostale kandidate, da će pregovori o tome trajati još „izvesno vreme“, da Srbija otvara pregovaračka pitanja i da je „na dobrom putu“.\n„Hajde da sačekamo i vidimo kako će se kretati odnosi Srbije sa EU po ovom pitanju. Mislim da će vremenom biti pomaka u stavovima EU, ne samo po ovom pitanju, i da se stvari kreću u dobrom pravcu“, odgovorio je Čadež.\nambasada, Marko Čadež, pks, Sporazum, VašingtonBeograd\nAmerikancima rođenim u Jerusalimu dozvoljen upis Izraela kao mesto rođenja\nOmogućiti brže kretanje radne snage tokom korone\nPoziv vladama regiona: Uspostaviti zelene linije za brže kretanje radnika\n10. septembra 2020. u 21.05\nJel to jos jedna nagrada Izraelu za priznanje lazne „drzave“?\nSamo tako nastavite svi ce potrcati da ih nagradite…\n10. septembra 2020. u 22.23\nNismo potpisali da ćemo preseliti ambasadu u Jerusalim\nSavetnica za medije predsednika Republike o preseljenju ambasade u Jerusalim. (TV Prva, 9. 9. 2020. godine)\n11. septembra 2020. u 09.31\nDržavna kancelarija??! Šta ovaj priča? Nismo svi glupi.Bolje da otvoreno kaže da je reč o prikrivenoj Ambasafdi Srbije.\n11. septembra 2020. u 11.27\nda se ne krije ustvari u toj kancelariji privredne komore ustvari ambasada, pa se ta kancelarija samo koristi kao paravan?!